# **PRIMARIA ORASULUI SIMERIA**

# **SERVICIUL URBANISM**

# **AMENAJAREA TERITORIULUI**

# Nr. 8946/04.07.2022

**RAPORT DE SPECIALITATE**

Privind aprobarea Planului Urbanistic de Detaliu

,,LOCUINŢĂ REGIM DE ÎNĂLŢIME P ŞI ÎMPREJMUIRE’’situat în localitatea Simeria, str. Progresului, nr.9,intravilan

Iniţiatori/beneficiari – BĂBUŢ VASILE ŞI BĂBUŢ MARIANA ADRIANA

Subsemnatul, Nicolae Alin Matiş, în calitate de Arhitect-şef în cadrul Primăriei Oraşului Simeria în, aduc la cunoştinta Consiliului Local al Orasului Simeria că,în urma şedintei de avizare Comisia Tehnica de Amenajare a Teritoriului şi de Urbanism a emis Avizul Arhitectului-şef al oraşului Simeria nr.04 din 27.05.2022.

Subiectul aprobării îl constituie realizarea obiectivului: Planului Urbanistic de Detaliu

,,LOCUINŢĂ REGIM DE ÎNĂLŢIME P ŞI ÎMPREJMUIRE’’situat în localitatea Simeria, str. Progresului, nr.9, intravilan, iniţiatori/beneficiari – BĂBUŢ VASILE ŞI BĂBUŢ MARIANA ADRIANA, pe terenul înscris în C.F nr.68824 Simeria, nr.cad.68824, în suprafaţă totală de 466 mp.

Pentru realizarea acestei investiții s-a eliberat Certificatul de urbanism nr.05/21.01.2021, iar documentația depusă pentru aprobarea Planului Urbanistic de Detaliu cuprinde toate avizele solicitate prin acest certificat.

Imobilul-teren-este situat în intravilanul localităţii Simeria,conform P.U.G.aprobat prin HCL nr.45/1999,prelungit prin HCL nr.169/2018 şi are categoria de folosinţă : cuţi-construcţii. Terenul va avea destinaţia dată prin PUD de zonă de locuinţe şi funcţiuni complementare.

Accesul la parcela în studiu se realizează din str.Progresului

Regimul de înălţime al construcţiei propuse este de Parter.

Bilanțul teritorial propus se compune din:

-teren studiat ………………………….. Stotală= 466 mp.

-construcţii propuse……………………...Scd=149,25 mp.

-drumuri,platform,alei,parcări …………. Sc=211,61 mp.

-zonă verde………………………………..Sc=104,77 mp.

POT propus=32,05%, max.35%

CUT propus=0,32, max. 0.5

Alimentarea cu energie electrică va fi asigurată prin racordul la reţeaua de alimentare cu energie electrică JT existentă, alimentarea cu apă se va realiza prin racord la reţeaua existentă, canalizarea se va realiza prin racord la reţeaua existentă din zonă, agentul termic pentru încălzire şi apă caldă va fi asigurat de centrală termică proprie, alimentarea cu gaze naturale se va realiza prin branşare la reşeaua din zona aflată la cca.20 m.

Investiţia aferentă extinderii si/sau racordării la reţelele de utilităţi se va realiza pe cheltuiala beneficiarului.

În conformitate cu art.nr.56,alin.4 din Legea nr.350/2001 privind amenjarea teritoriului şi urbanismul,republicată,cu modificările şi completările ulterioare: „*perioada de valabilitate a documentaţiilor de amenajare a teritoriuluişi de urbanism se stabileşte de către autoritatea administraţiei publice locale abilitată să aprobe documentaţia, în conformitate cu gradul de complexitate şi cu prevederile acesteia*”, propun ca acest termen sa fie de **2 ani.**

Având în vedere prevederile art.12 din Ordinul nr.2701/2010 pentru aprobarea Metodologiei de informare şi consultare a publicului cu privire la elaborarea sau revizuirea planurilor de amenajare a teritoriului şi de urbanism, prin care *,, Raportul consultării, însoţit de punctul de vedere al structurii de specialitate din cadrul autorităţii publice locale, se prezintă consiliului judeţean/consiliului local/Consiliului General al Municipiului Bucureşti spre însuşire sau respingere. În vederea fundamentării tehnice a deciziei, autorităţile administraţiei publice locale pot solicita opinia unor experţi atestaţi sau asociaţii profesionale din domeniu.’’,* la documentaţia PUD au fost anexate documente aferente informării şi consultării publicului, Raportul aferent acesteia cu nr.4300/24.03.2022,însoţit de Punctul de vedere al serviciului de specialitate din cadrul Primăriei oraşului Simeria nr.6960/18.05.2022, spre însuşire de către Consiliul Local al oraşului Simeria.

În conformitate cu prevederile Legii nr.52/2003 privind transparenţa decizională în administraţia publică locală, proiectul pentru aprobarea PUD se supune dezbaterii publice, respectiv procedurii de transparenţă decizională.

Faţă de cele mai sus menţionate, consider că iniţiativa este legală, necesară şi oportună .

ARHITECT-ŞEF,

NICOLAE-ALIN MATIŞ